
(Projekts)

LĪGUMS

Transporta un personāla pārmeklēšanas un aizturēšanas inventāra iegāde
(ID Nr. 3.RNC 2023/56)
Dokumenta parakstīšanas vieta




Datums skatāms laika zīmogā
Latvijas Republikas Aizsardzības ministrijas Nacionālo bruņoto spēku Nodrošinājuma pavēlniecības 3.Reģionālais nodrošinājuma centrs, reģ. Nr. 90000056893, tā ________________________________ personā, kurš rīkojas uz NBS NP 3.RNC nolikuma pamata, turpmāk – PIRCĒJS no vienas puses, un
___________________ (________) “______________”, kas _______.gada __________ reģistrēta Latvijas Republikas Uzņēmumu reģistra Komercreģistrā ar vienoto reģistrācijas numuru ___________, tās _____________ personā, kurš rīkojas uz ___________ pamata, turpmāk – PIEGĀDĀTĀJS no otras puses,

kopā saukti kā “Līdzēji” un katrs atsevišķi – “Līdzējs”,

pamatojoties uz “___________________” un 3.RNC Iepirkuma komisijas (kas izveidota ar _______.gada ____________ 3.RNC komandiera pavēli Nr.________ “_________________________”, ________.gada __________ iepirkumu komisijas lēmumu sēdes protokolā Nr.___________, NP 3.RNC Iepirkumu komisijas priekšsēdētāja ____________ ziņojumu Nr.__________ un saskaņā ar PIEGĀDĀTĀJA __________.gada _____________ iesniegto piedāvājumu, noslēdz šādu līgumu, turpmāk – tekstā Līgums:

1. LĪGUMA PRIEKŠMETS

1.1. PIRCĒJS pērk un samaksā, bet PIEGĀDĀTĀJS pārdod, piegādā un izkrauj atbilstoši Līgumam un Līguma pielikumiem Nr.1 “Tehniskā specifikācija” (turpmāk – 1.Līguma pielikums) un Nr.2 “Finanšu piedāvājums” (turpmāk – 2.Līguma pielikums)  transporta un personāla pārmeklēšanas un aizturēšanas inventāru (turpmāk – Prece). 
1.2. Prece, tās apraksts, cena un izpildes noteikumi atbilst PIEGĀDĀTĀJA iesniegtajam tehniskajam un finanšu piedāvājumam iepirkumā.
2. PRECES CENA UN LĪGUMCENA

2.1. Detalizēts Preces izcenojums ir noteikts saskaņā ar PIEGĀDĀTĀJA ______.gada ____________ iesniegto piedāvājumu un tas ir norādīts 2.Līguma pielikumā. 

2.2. Līgumcena par visu piegādāto Preci bez pievienotās vērtības nodokļa (PVN) ir EUR ___ (______________).

2.3. Preces cenā ir iekļauta Preces vērtība, iepakojuma, visas piegādes, izkraušanas un garantijas izmaksas, visi valsts un pašvaldības noteiktie nodokļi un nodevas, kā arī citas izmaksas, kas saistītas ar Līguma izpildi.

2.4. Līdzēji, Līguma darbības laikā, nav tiesīgi paaugstināt Preces cenu, kā arī vienoties un noteikt (piemērot) citus (papildus) ar Līgumu izpildi saistītos maksājumus. 

3. LĪDZĒJU TIESĪBAS UN PIENĀKUMI

3.1. PIEGĀDĀTĀJS:

3.1.1. nodrošina Preces atbilstību 1.Līguma pielikumā noteiktajai tehniskajai specifikācijai un 2.Līguma pielikumā norādītajam Finanšu piedāvājumam, normatīvajiem aktiem un ražotāja noteiktajiem kvalitātes standartiem;

3.1.2. piegādā Preci ražotāja standarta iepakojumā un marķējumā, nodrošinot pilnīgu Preces drošību pret iespējamajiem bojājumiem to transportējot;

3.1.3. nodrošina PRECES marķējumu atbilstoši normatīvo aktu prasībām. Preces marķējums ir neizdzēšams. Marķējumā sniegtā informācija ir skaidra, to neaizsedz cita rakstveida informācija, attēls vai uzlīme;

3.1.4. iepazīstina un iesniedz PIRCĒJAM patiesu un pilnīgu informāciju par Preces kvalitāti, drošumu, lietošanas un glabāšanas noteikumiem;

3.1.5. Līguma prasībām neatbilstošas un/vai nekvalitatīvas Preces piegādes gadījumā uz sava rēķina apmaina to pret jaunu, kvalitatīvu un Līguma noteikumiem atbilstošu vai veic garantijas remontu/ labošanu, saskaņā ar garantijas noteikumiem; 

3.1.6. nav tiesīgs nodot ar Līgumu nolīgtās tiesības un pienākumus trešajai personai;
3.1.7. nedrīkst paaugstināt 2. Līguma pielikumā noteiktās cenas Līguma darbības laikā, kā arī, nedrīkst noteikt (piemērot) citus (papildus) ar Līgumu izpildi saistītos maksājumus.

3.2. PIRCĒJS:

3.2.1. savlaicīgi pieņem PIEGĀDĀTĀJA piegādāto kvalitatīvo un Līguma noteikumiem atbilstošo Preci, ja tā piegādāta saskaņā ar Līguma noteikumiem;
3.2.2. atbilstoši Līgumā noteiktajai kārtībai, samaksā par piegādāto Preci, kas atbilst Līguma noteikumiem, t.sk., 1.Līguma pielikumā noteiktajiem tehniskajiem rādītājiem un 2.Līguma pielikumā norādītajām cenām;
3.2.3. nodrošina PIEGĀDĀTĀJA darbinieku iekļūšanu PIRCĒJA telpās un/vai teritorijā Preces piegādei un izkraušanai, ar PIRCĒJU iepriekš saskaņotā laikā un kārtībā;
3.2.4. nodrošina Preces uzglabāšanu atbilstoši Preces uzglabāšanas noteikumiem;
3.2.5. pilnvaro Līguma 11.5.punktā norādīto personu pārbaudīt Preces kvalitāti (gan Preces pieņemšanas brīdī, gan Preces garantijas laikā), sagatavot un iesniegt pretenzijas un paziņojumus, ja Prece neatbilst Līguma noteikumiem.
3.3. DROŠĪBAS PRASĪBAS:

3.3.1. Līdzēji apņemas saglabāt Līgumā ietverto informāciju, nosacījumus, kā arī Līguma izpildes gaitā iegūto informāciju un neizpaust to trešajām personām, izņemot Latvijas normatīvajos aktos noteiktos gadījumos, kad informācijas izpaušana ir pamatota ar tiesību normām vai oficiāli ieguvusi publicitātes statusu. PIEGĀDĀTĀJS, pēc PIRCĒJA pieprasījuma, nodod atpakaļ visus dokumentus un citus materiālus (arī to kopijas un norakstus), ja tādi tikuši tam izsniegti Līguma saistību izpildei;

3.3.2. Līdzējiem ir tiesības apstrādāt Līguma ietvaros no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai. Līdzējs, kurš nodod otram Līdzējam fizisko personu datus apstrādei, atbild par attiecīgo datu subjektu informēšanu. Līdzēji nenodod tālāk trešajām personām iegūtos fizisko personu datus, izņemot gadījumus, kad Līgumā ir noteikts citādāk, vai normatīvie akti paredz šādu datu nodošanu;

3.3.3. personas dati tiek izmantoti darbībām attiecībā uz valsts drošību un, lai PIEGĀDĀTĀJS varētu iekļūt Līguma izpildes vietas teritorijā (Līguma izpildes laikā, PIRCĒJAM veicot PIEGĀDĀTĀJA norādīto personu identifikāciju);

3.3.4. PIEGĀDĀTĀJS apliecina, ka Līguma izpildes gaitā PIRCĒJAM iesniegtā informācija par PIEGĀDĀTĀJA darbinieku un pilnvaroto personu datiem ir saskaņota ar attiecīgajiem darbiniekiem un pilnvarotajām personām, un tās ir informētas par viņu personas datu nodošanu PIRCĒJAM, kā arī to ievadīšanu un apstrādi PIRCĒJA datu bāzē, lai izmantotu Līgumā norādīto mērķu sasniegšanu;

3.3.5. PIEGĀDĀTĀJS, Līguma noslēgšanas brīdī, iesniedz PIRCĒJAM ar Līguma izpildi saistīto personu (turpmāk - Darbinieki) sarakstu, kurām nepieciešams iekļūt PIRCĒJA teritorijā (militārajā bāzē “Ādaži” (turpmāk – MB “Ādaži”)), kā arī transportlīdzekļu nosaukumu un valsts reģistrācijas numuru ar kuriem nepieciešams iekļūt PIRCĒJA teritorijā. Sarakstu iesniedz elektroniski, nosūtot to uz PIRCĒJA kontaktpersonas e-pasta adresi; 

3.3.6. PIEGĀDĀTĀJS nodrošina, ka, iebraucot PIRCĒJA teritorijā, katrs Darbinieks spēj uzrādīt personu apliecinošu dokumentu (pasi vai personas apliecību). Darbinieki un autotransports var tikt pakļauti pastiprinātai pārbaudei;
3.3.7. PIEGĀDĀTĀJS un tā Darbinieki, atrodoties PIRCĒJA teritorijā, veic tikai tās darbības, kas ir noteiktas Līgumā. PIEGĀDĀTĀJS nodrošina, ka Darbinieki PIRCĒJA teritorijā neveic filmēšanu, fotografēšanu vai citas darbības, kas nav saistītas ar Preces piegādi un Līguma izpildi, kā arī, ka Darbinieki atrodas tikai ar Līguma izpildi saistītā PIRCĒJA teritorijā. Visi Darbinieki ievēro personāla, kas atbild par MB “Ādaži” drošības režīma kontroli un uzraudzību, prasības un rīkojumus;
3.3.8. saskaņā ar MB “Ādaži” noteikto drošības režīmu, iekļūt un veikt Līguma izpildi MB “Ādaži” teritorijā var tikai tādi PIEGĀDĀTĀJA darbinieki, kas ir NATO dalībvalstu pilsoņi, Latvijas Republikas nepilsoņi, citas ES dalībvalsts, EEZ valsts vai Šveices Konfederācijas pilsoņi;
3.3.9. gadījumā, ja Līguma izpildes laikā PIEGĀDĀTĀJS Līguma izpildē piesaista tādu personu, kura Līguma noslēgšanas brīdī iesniegtajā Darbinieku sarakstā, vai vēlāk koriģētajā sarakstā, netika norādīta, vai kāda no sarakstā norādītajām personām vairs neveic Līguma izpildi, PIEGĀDĀTĀJS iesniedz koriģētu Darbinieku sarakstu. Gadījumā, ja tiek piesaistīta Darbinieku sarakstā iepriekš nenorādīta persona, PIEGĀDĀTĀJS iesniedz koriģētu sarakstu, iekļaujot tajā attiecīgo personu, vismaz 5 (piecas) darba dienas pirms šī persona uzsāk Līguma izpildi. Gadījumā, ja kāda no sarakstā norādītajām personām vairs neveic Līguma izpildi, PIEGĀDĀTĀJS iesniedz koriģētu Darbinieku sarakstu attiecīgās personas pēdējā darba dienā. PIRCĒJS ir tiesīgs nepieļaut Darbinieku sarakstā nenorādīto personu iekļūšanu MB “Ādaži” un to piekļuvi Līguma izpildei. Gadījumā, ja MB “Ādaži” nepieciešams iekļūt transportlīdzeklim, kas nav iekļauts iepriekš iesniegtajā sarakstā, vai, kam vairs nav nepieciešams iekļūt MB “Ādaži”, PIEGĀDĀTĀJS iesniedz koriģētu sarakstu vismaz 5 (piecas) darba dienas pirms korekciju spēkā stāšanās.
4. PRECES PIEGĀDES VIETA UN KĀRTĪBA

4.1. PIEGĀDĀTĀJS pārdod un piegādā Līguma prasībām atbilstošu, pienācīgas kvalitātes jaunu, nelietotu Preci ar savu transportu uz adresi: Kadaga, Ādažu novads, militārā bāze “Ādaži”, un izkrauj PIRCĒJA kontaktpersonas norādītajā vietā un klātbūtnē.

4.2. PIEGĀDĀTĀJS piegādā visu Preci pilnā apjomā ___ (_________________) kalendāro dienu laikā no Līguma spēkā stāšanās dienas un veic tās izkraušanu ar savu darbaspēku Līguma 4.1.punktā norādītajā Līguma izpildes vietā. Par konkrētu Preces piegādes dienu un laiku PIEGĀDĀTĀJA un PIRCĒJA kontaktpersonas vienojas telefoniski.

4.3. PIEGĀDĀTĀJS Preces pavaddokumentos norāda Līguma numuru un datumu, Preces nosaukumu, tehniskās specifikācijas, daudzumu, cenu, Preces piegādes vietu un citu informāciju, kas saistīta ar Preces lietošanu un glabāšanu.

4.4. Preci nodod un pieņem Līdzēju kontaktpersonas, kas norādītas Līguma 11.4. un 11.5.punktā, parakstot Preces pavadzīmi. PIEGĀDĀTĀJS iesniedz PIRCĒJA kontaktpersonai Preces pavadzīmi un rēķinu vienlaikus ar Preces piegādi. Prece uzskatāma par piegādātu ar brīdi, kad Preces pavadzīme ir abpusēji parakstīta un saņemta pie PIRCĒJA. PIRCĒJS ir tiesīgs nepieņemt Preci, ja PIEGĀDĀTĀJS vienlaikus ar tās piegādi neiesniedz Preces pavadzīmi un rēķinu.

4.5. PIRCĒJA kontaktpersona (Līguma 11.5.punkts) ir tiesīga pirms Preces pavadzīmes parakstīšanas pārbaudīt piegādāto Preci. Ja Prece neatbilst Līguma prasībām, tajā skaitā, ja Prece nav kvalitatīva, neatbilst vai nav piegādāta atbilstoši Līguma noteikumiem, PIRCĒJAM ir tiesības nepieņemt to un neparakstīt Preces pavadzīmi, iesniedzot PIEGĀDĀTĀJAM pretenziju. Šajā gadījumā PIEGĀDĀTĀJAM ir pienākums piegādāt Līguma noteikumiem atbilstošu Preci, nepārsniedzot Līguma 4.2.punktā norādīto termiņu, un pildīt piemērotās piegādes termiņa nokavējuma sankcijas, ja termiņš ir nokavēts. 

4.6. PIEGĀDĀTĀJS atbild par Preces nejaušu bojāeju vai bojājumiem līdz Preces pavadzīmes abpusējas parakstīšanas brīdim.

4.7. Pēc Preces pavadzīmes abpusējas parakstīšanas, jautājumi par Preces kvalitāti tiek risināti saskaņā ar garantijas noteikumiem.

4.8. Pirms Preces iegādes PIRCĒJS ir tiesīgs prasīt, lai PIEGĀDĀTĀJS iesniedz ticamus šīs Preces iegādes dokumentus.

5. NORĒĶINU KĀRTĪBA

5.1. PIRCĒJS samaksā par atbilstoši Līguma noteikumiem piegādāto Preci bankas pārskaitījuma veidā 30 (trīsdesmit) kalendāro dienu laikā pēc Preces pavadzīmes abpusējas parakstīšanas un rēķina saņemšanas dienas pie PIRCĒJA.

5.2. Par samaksas dienu tiek uzskatīta diena, kad PIRCĒJS veicis pārskaitījumu uz PIEGĀDĀTĀJA norādīto norēķinu kontu.

5.3. Līguma noteikumiem neatbilstošas un/vai nekvalitatīvas Preces piegādes gadījumā samaksa tiek veikta pēc Preces apmaiņas pret Līguma prasībām atbilstošu un kvalitatīvu.

5.4. Līdzēji apmaksā savus izdevumus par banku pakalpojumiem, kas saistīti ar naudas pārskaitījumiem.
5.5. PIRCĒJAM ir tiesības veikt grozījumus Līgumā paredzētajā norēķinu kārtībā atkarībā no valsts budžeta atvēruma.

5.6. PVN tiek maksāts saskaņā ar normatīvajos aktos noteikto samaksas kārtību un likmi.

6. PRECES KVALITĀTE UN ATBILSTĪBA LĪGUMA NOTEIKUMIEM 

6.1. Ar Līguma prasībām atbilstošu un kvalitatīvu Preci šī Līguma ietvaros saprotama Prece, kas atbilst Līguma noteikumiem, tajā skaitā 1.Līguma pielikumā norādītajai tehniskajai specifikācijai, Preces ražotāja standartiem un noteikumiem, un citiem tiesību aktos noteiktiem noteikumiem.

6.2. Prece neatbilst Līguma noteikumiem arī gadījumos, ja par Preci sniegta maldinoša, nepatiesa, nepilnīga vai neskaidra (nesalasāma) informācija vai tā nav sniegta vispār, vai arī tas rada vai var radīt apdraudējumu PIRCĒJA mantai.

7. GARANTIJAS NOTEIKUMI

7.1. PIEGĀDĀTĀJS nodrošina, ka Prece saglabā pienācīgu kvalitāti, drošumu un pilnīgas lietošanas īpašības visā 1. Līguma pielikumā norādītajā termiņā. 

7.2. Ja 1. Līguma pielikumā noteiktajā termiņā PIRCĒJS konstatē, ka Prece neatbilst Līguma prasībām, nesaglabā pienācīgu kvalitāti, drošumu un/vai lietošanas īpašības, tad PIRCĒJA kontaktpersona elektroniski paziņo (nosūtot e-pasta paziņojumu) par to PIEGĀDĀTĀJAM, uzaicinot PIEGĀDĀTĀJU noformēt divpusēju aktu par konstatētajiem trūkumiem. PIEGĀDĀTĀJA pārstāvis, pēc paziņojuma saņemšanas 1 (vienas) darba dienas laikā (no plkst. 8:30-16:00) ierodas PIRCĒJA norādītajā preces atrašanās vietā. PIEGĀDĀTĀJA pārstāvja neierašanās gadījumā PIRCĒJAM ir tiesības noformēt aktu bez PIEGĀDĀTĀJA piedalīšanās un noformētais akts kļūst saistošs PIEGĀDĀTĀJAM.

7.3. PIEGĀDĀTĀJS uz sava rēķina apmaina Līguma 7.2.punktā noteiktajā kārtībā konstatēto neatbilstošo un/vai nekvalitatīvo Preci pret jaunu, kvalitatīvu un Līguma prasībām atbilstošu vai veic garantijas remontu/labošanu ne vēlāk kā ___ (____________) kalendāro dienu laikā no akta par neatbilstošu Preci noformēšanas dienas.  

7.4. PIEGĀDĀTĀJAM nav pienākums apmainīt nekvalitatīvo Preci, ja tā zaudējusi kvalitāti tāpēc, ka PIRCĒJS nav ievērojis Preces pavaddokumentos norādītos glabāšanas un lietošanas noteikumus, kurus PIEGĀDĀTĀJS ir iesniedzis PIRCĒJAM.
7.5. Ja Līdzējiem rodas domstarpības Preces kvalitātes novērtējumā, tie, savstarpēji vienojoties, ir tiesīgi pieaicināt neatkarīgus ekspertus (speciālistus), kuru slēdziens par Preces kvalitāti būs saistošs Līdzējiem. Ja ekspertu (speciālistu) slēdzienā konstatēti Preces kvalitātes trūkumi, PIEGĀDĀTĀJS apmaksā visus izdevumus par slēdziena sagatavošanu.
8. LĪDZĒJU MANTISKĀ ATBILDĪBA

8.1. Ja PIEGĀDĀTĀJS nepiegādā Preci Līgumā noteiktā termiņā, PIRCĒJAM ir tiesības piemērot līgumsodu 0,5% (vienas puses procenta) apmērā no termiņā nepiegādātās Preces summas par katru nokavēto dienu, bet ne vairāk kā 10 % (desmit procentu) no līgumcenas un pieprasīt atlīdzināt visus PIRCĒJAM radušos zaudējumus. 

8.2. Ja PIEGĀDĀTĀJS ir piegādājis nekvalitatīvu un/vai Līguma noteikumiem neatbilstošu Preci un nav to apmainījis Līguma 7.3.punktā noteiktajā termiņā, PIRCĒJAM ir tiesības piemērot līgumsodu 0,5% (vienas puses procenta) apmērā no termiņā neapmainītās Preces summas par katru nokavēto dienu, bet ne vairāk kā 10% (desmit procentus) no līgumcenas un pieprasīt atlīdzināt PIRCĒJAM radušos zaudējumus. 

8.3. Ja PIEGĀDĀTĀJS atsakās no Līguma izpildes, PIRCĒJS ir tiesīgs piemērot PIEGĀDĀTĀJAM līgumsodu 10% (desmit procentu) apmērā no līgumcenas. Par atteikšanos no Līguma izpildes šī punkta izpratnē tiek uzskatīta atteikšanās no Preces piegādes. Šis nosacījums attiecas arī uz gadījumiem, ja Līguma darbības laikā PIEGĀDĀTĀJS paaugstina Preces cenu vai piemēro citus maksājumus un cenu paaugstināšana un/vai citu maksājumu piemērošana ir kā iemesls, kura dēļ PIEGĀDĀTĀJS atsakās no saistību izpildes.

8.4. PIRCĒJAM, bez iepriekšēja brīdinājuma, ir tiesības ieskaita kārtībā samazināt PIEGĀDĀTĀJAM samaksājamo naudas summu par piegādāto Līguma noteikumiem atbilstošo Preci tādā apmērā, kāda ir Līguma 8.1., 8.2. un 8.3.punktos noteiktajā kārtībā aprēķinātā līgumsoda summa un Līguma izpildes gaitā PIRCĒJAM radīto zaudējumu summa. Ja ieskaita kārtībā Līgumsodu nav iespējams ieturēt - Līgumsoda samaksas termiņš ir 15 (piecpadsmit) kalendārās dienas no līgumsoda rēķina nosūtīšanas dienas (Līguma 11.8.punkts). Līgumsoda samaksa neatbrīvo no saistību izpildes.
8.5. Ja PIRCĒJS nesamaksā par Līguma noteikumiem atbilstošo piegādāto Preci Līguma 5.1.punktā noteiktajā termiņā, tad PIEGĀDĀTĀJAM ir tiesības piemērot PIRCĒJAM līgumsodu 0,5% (vienas puses procenta) apmērā no neapmaksātās Preces cenu summas par katru nokavēto dienu, bet ne vairāk kā 10 % (desmit procenti) no neapmaksātās Preces cenu summas (bez PVN). Līgumsoda samaksas termiņš ir 15 (piecpadsmit) kalendārās dienas no līgumsoda rēķina nosūtīšanas dienas (Līguma 11.8.punkts). Līgumsoda samaksa neatbrīvo no saistību izpildes.

8.6. Līguma 8.1., 8.2. un 8.3.punktā minētajos gadījumos līgumsodu PIEGĀDĀTĀJAM var piemērot pavisam kopā ne vairāk kā 10% (desmit procentus) no līgumcenas.
9. NEPĀRVARAMA VARA

9.1. Neviens no Līdzējiem nav atbildīgs par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Līdzējs par šādu apstākļu iestāšanos ir oficiāli (Līguma 11.8.punkts) informējis otru Līdzēju 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši līguma izpildi, bet ne ilgāk par 30 (trīsdesmit) kalendārajām dienām.
9.2. Ar nepārvaramas varas apstākļiem jāsaprot dabas stihijas (plūdi, vētras postījumi), elektroenerģijas padeves pēkšņs un neparedzēts pārtraukums, kas traucē sakaru darbību starp Līdzējiem, valsts vai pašvaldību iestāžu lēmumi, valdības lēmumi, rīkojumi un valdības izraisītās akcijas, politiskās un ekonomiskās blokādes, kā arī citi no Līdzējiem pilnīgi neatkarīgi radušies ārkārtēja rakstura negadījumi, ciktāl Līdzējiem nebija iespējas ne paredzēt, ne novērst tos.
9.3. Par nepārvaramas varas apstākļiem nav jāsaprot gadījumi, kad PIEGĀDĀTĀJS atsaucās uz paša izraudzīto sadarbības partneru vai citu komersantu, savstarpēju saistību neizpildi pret PIEGĀDĀTĀJU, un tādēļ šī Līguma izpilde viņam ir apgrūtināta.
9.4. Līdzējam, kurš atsaucas uz nepārvaramas varas apstākļiem ir jāpierāda, ka tam nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.
9.5. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārās dienas, katrs no Līdzējiem ir tiesīgs vienpusēji atkāpties no līguma, par to oficiāli (Līguma 11.8.punkts) brīdinot otru Līdzēju 5 (piecas) darba dienas iepriekš.
9.6. Ja Līdzējs neievēro Līguma 9.1.punktā norādīto termiņu un oficiāli (Līguma 11.8.punkts) neinformē otru Līdzēju 5 (piecu) darba dienu laikā no nepārvaramas varas apstākļu iestāšanās dienas vai nepilda Līguma 9.3.punktā norādītās prasības, otrs Līdzējs ir tiesīgs uzskatīt, ka nav bijuši nepārvaramas varas apstākļi un pieprasīt pildīt uzliktās soda sankcijas, atbilstoši Līguma 8.punktam.

10. STRĪDU IZSKATĪŠANA UN LĪGUMA IZBEIGŠANA

10.1. Strīdus un nesaskaņas, kas var rasties Līguma izpildes rezultātā vai sakarā ar Līgumu, Līdzēji atrisina savstarpēju pārrunu ceļā. Ja Līdzēji nevar panākt vienošanos, tad domstarpības risināmas Latvijas Republikas tiesā.

10.2. Līdzēji var izbeigt Līgumu pirms Līguma termiņa beigām, savstarpēji rakstveidā vienojoties.

10.3. PIRCĒJAM ir tiesības vienpusēji atkāpties no Līguma bez PIEGĀDĀTĀJA piekrišanas, ja PIEGĀDĀTĀJS:

10.3.1. nepiegādā Preci Līgumā noteiktajā termiņā;

10.3.2. nepilda Līgumā noteiktās garantijas saistības; 

10.3.3. nepilda Līguma saistības un Līguma 8.1., 8.2. un 8.3.punktā norādītais līgumsods sasniedzis maksimālo apmēru, t.i., 10% (desmit procentus);
10.3.4. Līguma darbības laikā, bez PIRCĒJA rakstiskas piekrišanas, paaugstina Preces cenu un/vai piemēro citus maksājumus;
10.3.5. nepilda Latvijas Republikā spēkā esošos likumus un citus normatīvos aktus, kas attiecas uz Preču piegādi vai Līguma izpildi.
10.4. PIRCĒJAM ir tiesības vienpusēji atkāpties no Līguma arī gadījumā, ja Līgumu nav iespējams izpildīt tādēļ, ka PIEGĀDĀTĀJAM, tā valdes vai padomes loceklim, patiesajam labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt PIEGĀDĀTĀJU darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesajam labuma guvējam, pārstāvēttiesīgai personai vai prokūristam, ja PIEGĀDĀTĀJS ir personālsabiedrība, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai NATO dalībvalsts noteiktās sankcijas. Šādā gadījumā PIEGĀDĀTĀJAM nav tiesību pieprasīt PIRCĒJAM nekādu kompensāciju vai piemērot kādas sankcijas.

10.5. Papildus visiem iepriekš norādītajiem nosacījumiem, PIRCĒJAM ir tiesības vienpusēji atkāpties no Līguma arī citos, normatīvajos aktos noteiktajos, gadījumos. 
10.6. PIEGĀDĀTĀJAM ir tiesības vienpusēji atkāpties no Līguma bez PIRCĒJA piekrišanas, ja PIRCĒJS neveic apmaksu saskaņā ar Līguma noteikumiem 20 (divdesmit) darba dienas pēc Līgumā noteiktā samaksas termiņa, kā arī gadījumā, ja Līguma 8.5.punktā norādītais līgumsods sasniedzis maksimālo apmēru.

10.7. Izbeidzot Līgumu saskaņā ar Līguma 10.3. vai 10.6.punktiem, Līgums uzskatāms par izbeigtu 7. (septītajā) dienā pēc PIRCĒJA vai PIEGĀDĀTĀJA paziņojuma par atkāpšanos (Līguma 11.8.punkts) izsūtīšanas dienas. Izbeidzot Līgumu saskaņā ar 10.3. vai 10.6.punktiem, Līdzējs ir tiesīgs piemērot otram Līdzējam Līgumā noteikto līgumsodu.

11. CITI NOTEIKUMI

11.1. Līgums stājas spēkā ar tā abpusējas parakstīšanas un iereģistrēšanas brīdi PIRCĒJA reģistrēšanas sistēmā, un ir spēkā līdz Līdzēju saistību pilnīgai izpildei.
11.2. Visi Līguma grozījumi vai papildinājumi tiek izdarīti rakstiski, Līdzējiem tos parakstot, un tie ir spēkā no to reģistrēšanas PIRCĒJA reģistrācijas sistēmā, ja grozījumos vai papildinājumos nav noteikts cits to spēkā stāšanās termiņš, un tie kļūst par Līguma neatņemamu sastāvdaļu.

11.3. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus spēkā neesošus noteikumus aizstāj ar citiem Līguma mērķiem un saturam atbilstošiem noteikumiem.

11.4. No PIEGĀDĀTĀJA puses kontaktpersona:______________________, tālr.: __________, e-pasts: ________________, fakss __________.

11.5.  No PIRCĒJA puses kontaktpersona:_________________, tālr.:__________, e-pasts: _____________________, fakss __________.

11.6. Līdzēji 3 (trīs) darba dienu laikā informē viens otru par adreses, bankas rēķinu vai citu rekvizītu izmaiņām, nosūtot oficiāli paziņojumu (Līguma 11.8.punkts). Šajā apakšpunktā minētie noteikumi attiecas arī par Līguma 11.4. un/vai 11.5.punktos norādīto personu maiņu un to rekvizītu izmaiņām.

11.7. Līdzēju reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāds no Līdzējiem tiek reorganizēts vai likvidēts, Līgums paliek spēkā un tā noteikumi ir saistoši Līdzēja tiesību un saistību pārņēmējiem. Šādā gadījumā Līdzēji noslēdz pārjaunojuma līgumu.

11.8. Visi paziņojumi, brīdinājumi un cita veida informācijas apmaiņa starp Līdzējiem šī Līguma izpratnē tiek uzskatīta par spēkā esošu, ja tā ir sagatavota rakstiski, to ir parakstījusi attiecīgā Līdzēja persona ar pārstāvības tiesībām un tā ir nosūtīta pa pastu uz otra Līdzēja juridisko adresi ierakstītā vēstulē, nodota personīgi adresātam vai tā ir parakstīta elektroniski un nosūtīta uz Līguma 12.punktā norādīto Līdzēja e-pasta adresi, izņemot gadījumus, kad Līgumā ir noteikta cita kārtība. Uzskatāms, ka pastā nodotie sūtījumi tiek saņemti 7. (septītajā) dienā pēc to izsūtīšanas dienas, savukārt, elektroniski parakstītie dokumenti, nākamajā darba dienā pēc to izsūtīšanas.

11.9. Jautājumos, kas netiek noregulēti Līgumā, Līdzēji vadās pēc Latvijas Republikas spēkā esošajiem normatīvajiem aktiem. 
11.10. Līgums sagatavots latviešu valodā uz __ (______) lapām, no kurām:

11.10.1. Līguma pamatteksts uz __ (______) lapām;

11.10.2. Līguma 1.pielikums“Tehniskā specifikācija” uz __ (______) lapām;

11.10.3. Līguma 2. pielikums “Finanšu piedāvājums” uz __ (______) lapām;

11.11. Līgums sagatavots un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums un laiks.
12. LĪDZĒJU REKVIZĪTI

	PIRCĒJS:

NBS NP 3.Reģionālais nodrošinājuma centrs
Reģistrācijas Nr.

Adrese: 

Tālrunis: 

Fakss:

Banka:

Kods:

Konta Nr.:

(amats)

_____________________

                      /V.Uzvārds /
	PIEGĀDĀTĀJS:

__________________________

Reģistrācijas Nr.

Adrese:

Tālrunis:

Fakss:

Banka:

Kods: 

Konta Nr.: 

(amats)
______________________
                    /V.Uzvārds/


� Šī elektroniskā dokumenta parakstīšanas vietas var tikt norādītas šī elektroniskā dokumenta failā

